इतनी प्रतिकूलताओं, अनिश्चितताओं और सीमित सम्भावना क्षेत्र के बीच कोई अभिकर्ता लगातार आठ बार या तीन-तीन बार एमडीआरटी करे, केलेण्डर वर्ष के शुरुआती आठ महीनों में ही एमडीआरटी कर ले, मण्डल में प्रथम स्थान हासिल करे तो यह किसी ‘चमत्कार’ से कम नहीं माना जाना चाहिए। यह कठोर परिश्रम का मामला तो है ही, सुविचारित, सुनियोजित रणनीति और ग्राहक प्रबन्धन के कौशल का मामला भी है। इस लिहाज से अण्डमान-निकोबार शाखा के ये अभिकर्ता ‘प्रशंसनीय’ से कही आगे बढ़कर ‘अभिनन्दनीय’ हैं और इस सबसे कहीं आगे बढ़कर पूरे देश के अभिकर्ताओं के लिए ‘प्रेरणा-पुंज’ से कम अनुभव नहीं होते।